
Mamamayang Mindorefo, tanganan ang sulo ng 
demokratikong rebolusyong bayan sa ginintuang anibersaryo 
ng National Democratic Front of the Philippines! 


Mensahe ng pakikiisa ng NDFP-Mindoro 
sa ika-50 anibersaryo ng NDFP 


Natt sa pagdiriwang ang 
rebolusyonaryong mamamayan sa 
isla ng Mindoro sa okasyon ng ginintuang 
anibersaryo ng National Democratic Front 
of the Philippines (NDFP)! 


Binabati ng NDFP-Mindoro ang kasapi ng mga 
pambansa demokratikong organisasyon sa buong 
bansa sa patuloy hilang pagsisikhay na isulong ng 
programa ng NDFP kahit sa harap ng tumitinding 
bangis ng estado na naghahatid ng ibayong sakripisyo 
at kahirapan sa buong kasapian at masang Pilipino. 

Binibigyang pugay ng NDFP-Mindoro, sampu 
ng mga alyadong organisasyon sa ilalim nito, ang 
lahat ng mga Pulang mandirigma at kumander ng 
NPA, sa ubos-kayang pagtalima nila sa tungkuling 
padagundungin ang “armadong pakikibaka na 
pinakamataas na anyo ng kolektibong pampulitikang 
aksyon ng sambayanan upang wakasan ang tatlong 
salot na nagbunsod ng pagiging malakolonyal at 
malapyudal ng bansa. 


Makatarungan ang mag-armas upang ibagsak 
ang sistemang ito at palitan ng estadong tunay na 
makatarungan at progresibo. 

Sa okasyong ito, ginugunita at binibigyan din 
natin ng pinakamataas na parangal at pagpupugay 
ang lahat ng rebolusyonaryong martir na nag-alay 
ng kanilang buhay sa pakikibaka upang makamit ang 
tunay na kalayaan at demokrasya. 

Iginagawad ng NDFP-Mindoro ang 
pinakamataas na parangal kina Kasamang Misael “Ka 
Horik/Ka Jorah” Ongtangco, Irene “Ka Gisel” Carias 
at Roberto “Ka Owen" Halig. Sila ang pinakahuling 
martir ng rebolusyon sa isla ng Mindoro sa taong 
2022. 

Natatanging pinakamataas na parangal at 
pagpupugay ang inilalaan ng rebolusyonaryong nang mahigpit at isinusulong nang buong tatag ng mamamayang 
mamamayan ng Mindoro kay Kasamang Jose Maria “Mindorefio. 

“Ka Joma” Sison, tagapangulong tagapagtatag Pinararangalan din ng NDFP-Mindoro sina Kasamang Benito 
ng Partido Komunista ng Pilipinas - Marxismo - “7 “Ka Laan” Tiamzon at Kasamang Wilma "Ka Bagong-Tao" Austria 
Leninismo - Maoismo (PKP-MLM) at Chief Political. Tiamzon, mga pinakamamahal na kadre at lider ng PKP-MLM at 
Consultant ng NDFP sa usapang pangkapayapaan, political consultant ng NDFP. 

na pumanaw ilang araw bago ang ika-54 anibersaryo Walang habas at pataksil silang pinaslang ng berdugo at 
ng mahal nating Partido. mamamatay-taong ilehitimong rehimeng US-Marcos II noong 

Walang kapantay ang dakilang ambag ni. Agosto 2022. Nagngingitngit man at nagpupuyos ng makauring 
Ka Joma sa pagsindi ng mitsa ng bagong tipo ng galit, nagsisilbing inspirasyon sa mamamayang Mindorefio ang 
pambansa-demokratikong rebolusyon na niyakap kanilang buhay at pakikibaka. 

Nakahanda ang NDFP-Mindoro na tanganan ang 
naiwang tungkulin ng mga martir at iabante sa mas mataas 
na antas ang makauring digma. 

Nagpupugay ang NDFP-Mindoro kay Kasamang Jaime 
“Ka Diego” Padilla, isa sa mga tagapagpundar ng mga 
larangang gerilya sa Mindoro at naging tagapagsalita ng 
Melito Glor Comand- NPA Southern Tagalog na patuloy pang 
nakabinbin sa kulungan sa San Jose, Occidental Mindoro sa 
kabila ng karamdaman at edad. 

Pinalalakas ang NDFP ng pagkakaisa ng lahat ng 
uring api at pinagsasamantalahan upang lansagin ang 
tatlong salot ng lipunan at hawanin ang daan sa paglitaw 
ng demokratikong gobyernong bayan na tumutuguon sa 
karaingan ng sambayanan. 

Nasa bag-as ng pagkakaisang ito ang uring 
manggagawa at magsasaka na bumubuo ng 904 ng 
populasyon ng bansa. Katuwang din sa rebolusyon ang 
petiburgesya bilang bahagi ng saligang pwersa ng rebolusyon 
at ang mga pambansang burgesya bilang mga positibong 
pwersa. Binubuo ng mga inaping uring ito ang 994 ng 
populasyon. Nilalabanan ng pinagsamang lakas na ito ang 
isang posyento ng mga mapagsamantalang uri sa lipunan na 
binubuo ng malalaking burgesya-kumprador at panginoong 
maylupa na siyang kakutsaba ng imperyalismong US at 
China sa pandarambong ng ating likha at likas na yaman. 


Mula nang ihatid ang apoy ng rebolusyon sa Mindoro 
ng makabayang kabataang sina Rey Andal matapos na 
ipataw ang Batas Militar ng rehimeng Marcos Sr, hindi na 
naapula ang pagsiklab ng rebolusyonaryong diwa sa puso ng 
mamamayang Mindorefo. 

Sa limang dekadang pakikibaka ng mamamayang 
Mindoro sa linya ng pambansa-demokratikong rebolusyon, 
nakamit natin ang napakaraming tagumpay na lumikha ng 
isang matatag na prente na nagsusulong ng adhikain ng 
mamamayan. Paulit-ulit nating binigo ang kampanyang 
panunupil ng bawat nagdaang rehimen sa kabila ng kanilang 
as pinaunlad na armas at kagamitang pandigma at mas 
atinding operasyong militar at saywar. 

Dahil wasto ang ating linya, nagkakaisa at niyayakap 
ng uring api sa isla ng Mindoro ang isinusulong na 
makatarungang digma. Ginagawa nila ang kanilang ganang 
kaya upang magpunyagi sa kabila ng napakaraming 
kahirapan, limitasyon at mga sakripisyo. 

Sa pag-igting ng krisis panlipunan at pang-ekonomya 
at pagsahol ng pasismo ng reaksyunaryong estado, nalilikha 
ang matabang lupa upang higit na iabante ang pakikidigma 
at ikambyo pa sa mas agresibong antas ang pagpapalawak 
at pagpapatatag sa demokratikong organisasyon ng 
mamamayan. 

Sa ginintuang taon ng NDFP, nahaharap ang 
sambayanang Pilipino at mamamayang Mindorefho sa isang 
ginintuang pagkakataon na kailangang sagpangin. Upang 
maisakatuparan ito, kinakailangan ang ibayong tatag, tapang, 
at determinasyon ng lahat ng alyadong organisasyon sa 
ilalim ng NDFP-Mindoro upang abutin ang walang kaparis 
na paglawak at paglalim ng rebolusyonaryong base na 
magtitiyak ng paglakas ng ating kilusan. 

Ibang klaseng krisis at kagutuman ang tumatambad 

sa Mamamayang Mindorefio sa pananatili ng ilehitimong 
rehimeng US-Marcos II sa estado poder. Patuloy pa rin 
ang pagsirit ng presyo ng pangunahing bilihin. Subalit sadsad 
naman ang kabuhayan ng magsasakang Mindorefio dahil sa 
neoliberal na patakarang ipinapatupad ng rehimen. 

Iniinda ng higit 13,000 mangingisdang Mindoreho 
ang kawalan ng hanapbuhay dahil sa pagbawal na mangisda 
resulta ng oil spill matapos lumubog ang MT Princess 
Empress ha sumira sa karagatan at baybay dagat na 
nakapalibot sa mga bayan sa Oriental Mindoro. 

Nananatiling bulok ang serbisyong sosyal. Danas ng 
mamamayan ang pinsala mula sa krisis sa kuryente na 
umaabot nang 20 oras bawat araw sa Occidental Mindoro 
kung kaya naobliga nang isara ang mga paaralan, aktibidad 
pangkabuhayan at mahahalagang establisimyento dahil sa 
kawalan ng kuryente. 

Ramdam ang kawalan o paimbabaw na malasakit 
ng gobyerno sa mga biktima ng sunud-sunod na natural 
na kalamidad na tumama sa isla at kawalan ng sapat na 
ayuda para sa rehabilitasyon at tulong sa mga napipinsala 
ng sakuna. 


Pumapatong ito sa kawalan ng lupa, pananalasa 
ng anti-magsasakang Rice Tarrification Law, kakapusan 
ng batayang serbisyo at pasilidad at pandarambong ng 
ating likas na yaman. Isang matingkad na palatandaan 
ng kahirapan sa kabila ng mayaman sa likas na yaman 
ng Mindoro, ang malnutrisyon sa hanay ng mga bata at 
pagdami ng hindi nakakapag-aral at bumababang kalidad ng 
pamumuhay dahil sa kakulangan sa kita at hanapbuhay. 


Sa kabila ng nagugutom na mamamayan, ibinuhos ng 
utak-pulburang rehimen ang naglalakihan nitong pondo sa 
pagpapalipad ng mga Blackhawk helicopter, pagsasagawa ng 
weapons testing, pag-istraping, at panganganyon na nagdala 
ng kamatayan, sakit at labis na takot sa mga Mamamayan 
sa kapatagan at kabundukan ng dalawang probinsya ng isla. 

Patuloy pa rin ang pananalasa ng RTF-ELCAC sa 
seguridad at buhay ng mamamayang MindoreRo. Makahayop 
na ipinailalim ng berdugong rehimeng Marcos II ang 
mamamayang Mindorehfo sa mas matinding kampanyang 
supresyon. 


Asahan ding likutan ng dayuhang kumpanya at mga 
lokal na kakutsaba nito ang 25 taong moratorium sa mina 
sa pagsandal nila sa Provincial Order 145-2022 na inilabas 
ng reaksyunaryong lokal na gubyerno ng Oriental Mindoro. 

Laway na laway ang mga dayuhan at lokal na 
mapagsamantalang uri sa yamang mineral sa isla. 
Gumugulong na rin ang proyektong ekoturismo tulad ng 
Tamaraw Reservation and Expansion Project (TREP) sa 
kapinsalaan ng katutubong Buhid at Bangon. Nakaambang 
palayasin ang mga Mindorefio sa sarili nilang lupa alang- 
alang sa kita at dayuhang pandarambong. 

Samantala, hindi rin ligtas ang isla ng Mindoro sa 
nilulutong digma ng imperyalistang kapangyarihan ng US at 
China na parehong yumuyurak sa dangal at soberanya ng 
mga Pilipino ang nagwawasiwas ng kanilang mapanakop at 
mapandigmang postura sa loob ng ating teritoryo. 

Kinakaladkad ng mga ito ang ating bansa sa digmaan 
para lamang sa kanilang sariling pakinabang. Karatig ang 


Ang ALAB ang rebolusyonaryong pahayagan sa Isla ng Mindoro. 
Pinapatnugutan ito ng Partido Komunista ng Pilipinas 
(Marxismo-Leninismo-Maoismo) sa Mindoro. 


Para sa anumang katanungan, komento, kontribusyon o mungkahi, 


maaaring ugnayan ang patnugutan ng ALAB sa: 


b4 alabngdigmamindoro@gmail.com 
E7170) @alabngdigmamindoro 


Maaaring idownload ang kopya ng ALAB at iba pang rebolusyonaryong pahayagan sa www.cpp.ph 

isla ng Mindoro sa First Island Chain na gagawing pambala 
sa kanyon ng imperyalismong US sa pagputok ng digma 
laban sa China. 

Nagbunsod ito ng militarisasyon at pagtuntong sa 
estratehikong posisyon sa isla, tulad ng pasilidad para sa 
BrahMos missile sa isla ng Lubang, Occidental Mindoro na 
pinaghihinalaang lihim na ginagawang base militar ng US. 

Sa pagtindi ng gitgitan sa pagitan ng dalawang nag- 
uumpugang imperyalistang bayan, makasaysayan at malaki 
ang papel na gagampanan ng rebolusyonaryong kilusan 
sa isla upang mag-ambag sa pagtatanggol na bansa hindi 
lamang sa rehiyong Timog Katagalugan, kundi pati sa buong 
bansa at sa buong West Philippine Sea. 

Ang 50 taon ng pagkilos ay nagbigay sa atin ng 
patunay sa kawastuhan ng programa ng NDFP kung saan 
rebolusyong agraryo ang pangunahing nilalaman. 

Sa bandila ng programang ito, ilanpung libong 

ektaryang lupain ang napasakamay ng magsasaka at 
katutubong Mangyan dahil sa kampanyang paglalansag ng 
mga pastuhan at paglaban sa mga proyektong umaagaw ng 
kanilang mga lupain na pinundar at pinagyaman sa pawis at 
dugo. Binuhay nito ang natutulog na lakas ng nagkakaisang 
mamamayan. 
Naging posible ang mga tagumpay ha ito sa 
pinagsamang pagsisikap ng Partido, NPA at mga samahang 
masa ng magsasaka at katutubo na sinusuportahan ng mga 
panggitnang pwersa sa hanay ng panggitna at mayamang 
magsasaka, mga petiburgesya at ilang pambansang 
burgesya, naliliwanagang panginoong maylupa at lokal na 
lingkod bayan. 

Nagbigay prestihiyo ang mga tagumpay na ito sa 
NDFP at naging inspirasyon upang higit pang isulong ang 
Pambansa-demokratikong programa. Nagbigay tulak ito sa 
higit na pagpapalawak ng pag-oorganisa sa iba pang bahagi 
ng isla. 

Tinatamasa ng magsasaka, katutubo at mga sektor 
sa kanayunan ngayon ang pakinabang sa mga tagumpay na 
ito at nananatili sa kamay ng daang libong Mindorefong 
magsasaka at katutubo ang malawak na agrikultural na 
lupain. 

Ang mga lugar kung saan nakapangingibabaw o umiiral 
ang pulang kapangyarihan ay mga lugar din na tinatamasa 
ng mamamayan ang mga benepisyong hatid ng pagkakaisa 
at lakas ng mga organisadong pamayanan at nagbibigay 
ng mahusay na kondisyon upang maituon ang kanilang 
enerhiya sa paglutas ng batayang pangangailangan habang 
nagpapatuloy sa pakikibaka sa higit pang pagkokonsolida ng 
kanilang hanay. 

Sa mga lugar na ito, ang mga organisasyong masa, 
ang NPA at gabay ng Partido Komunista ng Pilipinas ay 

nagsisilbing patnubay at daluyan sa paglutas ng kanilang mga 
problema at mga sigalot at libreng serbisyong panlipunan na 
pinagtutulungang palitawin. 

Sa pagdiriwang ng NDFP ng ika-50 taong 
pagkakakatatag nito, pumapasok tayo sa panibagong yugto 
sa ating rebolusyonaryong kasaysayan. Gamitin natin ang 
mga tagumpay at ginintuang aral bilang tuntungan upang 
lalong bigkisin at paigtingin ang pagkilos ng mamamayang 
MindoreRio sa ilalim ng bandila ng demokratikong rebolusyong 
bayan. 

Marapat lamang na buong sigasig nating palawakin 
ang mga organisasyon ng mamamayan at isagawa ang 
mga kampanya upang makapag-ambag sa pambansang 
pakikibaka upang ibagsak ang pasistang paghahari ng 
rehimeng US-Marcos-Durterte. 

Kasabay nito, kailangang gawin ang buong makakaya 
ng bawat alyadong organisasyon ng NDFP-Mindoro at lahat 
ng nagmamahal sa bayan na iambag ang pinakamahuhusay na 
anak ng bayan sa Bagong Hukbong Bayan. Sa pamamagitan 
nito, mabubuo natin ang pangunahing lakas sa pagsusulong 
ng armadong pakikibaka upang gawing posible ang pag- 
agaw sa kapangyarihang pampulitika mula sa kamay ng mga 
kaaway ng sambayanan. 


Sa kasalukuyang nagaganap sa ating bayan, malinaw 
pa sa sikat ng araw ang kawastuhan ng pagsusulong 
ng dakilang pambansa-demokratikong rebolusyon. Sa 
ganito, lalu tayong nabibigyan ng inspirasyon at naitutulak 
na magpunyagi at mahigpit pang yakapin ang landas 
ng pagrerebolusyon! Tanging sa tagumpay lamang ng 
pambansa-demokratikong rebolusyon na may sosyalistang 
perspektiba natin makakamit ang isang malaya, masagana 
at makatarungang lipunan! 1 


Mabuhay ang ika-50 taong anibersaryo ng NDFP! 
Mabuhay ang Bagong Hukbong Bayan! 
Mabuhay ang Partido Komunista ng Pilipinas! 
Mabuhay ang sambayanang Pilipino! 


